b'\n_START_ARTICLE_\nNina van Pallandt\n_START_SECTION_\nPrivat\n_START_PARAGRAPH_\nNina van Pallandt blev f\xc3\xb8dt som datter af grosserer Kaj M\xc3\xb8ller og Clara Kirstine Undset Gyth. Hun voksede op p\xc3\xa5 \xc3\x98sterbro og gik i skole p\xc3\xa5 Ordrup Privatskole og senere (i 1948) p\xc3\xa5 Zahles Skole, der dengang var en pigeskole. Efter studentereksamen i 1951 modtog hun et legat til et ophold p\xc3\xa5 det amerikanske universitet University of South California, hvor hun studerede sprog. Efter opholdet i USA opholdt hun sig i en periode i Paris._NEWLINE_I 1955 vendte hun tilbage til Danmark, hvor hun den 11. august 1955 i H\xc3\xb8rsholm Kirke giftede sig med greve og forretningsmand Thorvald Th\xc3\xa9odore William Hugo Wessel, som hun havde m\xc3\xb8dt under opholdet i Californien. der ligeledes studerede i Californien. Parret flyttede kort efter til Chile, men omkring 1957 blev samlivet oph\xc3\xa6vet, og Nina van Pallandt flyttede tilbage til K\xc3\xb8benhavn. _NEWLINE_Hjemvendt fra Chile m\xc3\xb8dte hun i 1957 holl\xc3\xa6nderen, baron og diplomatbarn Frederik van Pallandt, som hun havde m\xc3\xb8dt ved tidligere lejligheder i K\xc3\xb8benhavn og i Montevideo i Uruguay. Hun dannede med Frederik van Pallandt sangduoen Nina & Frederik  og parret blev den 21. september 1960 gift. Parret fik tre b\xc3\xb8rn, inden de gik fra hinanden i 1969. De blev skilt i 1975. _NEWLINE_I begyndelsen af 1970\'erne havde Nina van Pallandt en aff\xc3\xa6re med Clifford Irving, der opn\xc3\xa5ede betydelig omtale ved at udgive en selvbiografi, som Irving h\xc3\xa6vdede var skrevet af  Howard Hughes. Svindelnummeret var emne for filmen The Hoax fra 2006, hvori Nina van Pallandt portr\xc3\xa6tteres af Julie Delpy. I filmen medvirkede bl.a. Richard Gere, der havde optr\xc3\xa5dt med Nina Van Pallandt i en af Geres tidligere film, American Gigolo. _NEWLINE_Van Pallandt var kortvarigt i 1970\'erne gift med den sydafrikanske satiriker Robert Kirby. _NEWLINE_Nina van Pallandt bor i dag i Barcelona i Spanien.\n_START_SECTION_\nMusikkarriere\n_START_PARAGRAPH_\nUdover karrieren som en del af Nina & Frederik har Nina van Pallandt indspillet en r\xc3\xa6kke sange, herunder John Barrys og Hal Davids sang "Do You Know How Christmas Trees Are Grown?" i James Bond-filmen On Her Majesty\'s Secret Service, med George Lazenby.'